ارمنی پولیتولوگ، «مودوس ویوندی» مرکزینین رهبری، ارمنیستانین کاناداداکی کئچمیش سفیری آرا پاپیان حساب ائدیر کی، آذربایجان ایری میقیاسلی حربی عملیاتلارا ال آتمادان داغلیق قاراباغدا ایستدیینه نایل اولور.
اونون سؤزلرینه گؤره، آذربایجان سرحدده لوکال حرکتلرله یوروجو محاربه آپاریر. «بونون نتیجهسی اودور کی، اؤتن ایل ارمنیستاندان و قاراباغدان میقراسییا گوجلنیب. بو، آذربایجانین ان بؤیوک غلبهسیدیر. تورپاق، اراضی ایکینجیدیر، ایلک اولان خالق و همین تورپاغی قورویا بیلهجک اینسانلاردیر»، - ویرتوالاز. اورگ خبر وئریر کی، بونو «آراوت»آ مصاحیبهسینده پاپیان دئییب.
سلاحلانمادان دانیشان پاپیان حساب ائدیر کی، ایش ارمنیستانین تئز-تئز سؤز آچدیغی «ایسگندر»لرین تطبیقینه گلیب چاتمایاجاق. «ایسگندر» آلتئرناتیوین قالمادیغی حاللاردا ال آتیلاجاق سون سلاحدیر»، - پولیتولوگ بیلدیریب.
قئید ائدک کی، پاپیان اوللر ده ارمنیستاندا یارانمیش وضعیت بارهده سس-کویلو بیاناتلار وئریب. بیر نئچه آی اؤنجه او، قاراباغدا باش وئرهنلری «سورونهن محاربه» آدلاندیرمیش و دئمیشدی کی، حربی عملیاتلارین داوام ائتدیریلمهسینین خانکندینین اوزرینده بایراغین دییشمهسینه گتیریب چیخاراجاغینی ارمنیستاندا گؤزل آنلاییرلار.
کئچمیش سفیرین فیکرینجه، حادثهلرین اینکیشافینین داها بیر واریانتی بودور کی، «ارمنی طرفی یئددی رایونو گذشته گئدهجک و عوضینده داغلیق قاراباغ اوچون آرالیق ایستاتوس آلاجاق. ایستک اولدوغو حالدا بونو قارشیلیقلی گذشت آدلاندیرماق اولار. دئیهجکلر کی، بس یئددی رایونو گذشته گئتدیک، اونلار دا داغلیق قاراباغ اوچون ایستاتوسو گذشته گئتدیلر و گلهجک بارهده هانسییسا وعدلری وئردیلر. فقط بونلار مقایسه ائدیلهجک گذشتلردیرمی؟ البته کی، یوخ! بو قارشیلیقلی گذشت دئییل، تسلیمچیلیکدیر. آذربایجان پرزیدنتی ایلهام علیئو ایلک مرحلهده ۵، سونرا ۲، داها سونرا ایسه ۵ رایونو آلماق، دؤردونجو مرحلهده زنگزورو، سوندا ایسه ایجوانی الده ائتمک ایستییر. بو دا اولاجاق. علیئو همیشه صمیمی اولوب و آرتیق نئچه ایلدیر دئییر کی، هر شئیی آلماق ایستییر. او هئچ واخت دئمهییب کی، منه بیر حیصهنی وئرین، بونونلا کیفایتلنیم».
azb_Arab azb_Arab azb_Arab azb_Arab azb_Arab